[{"text_idx": "#000016", "text": "yn y gwaith uwchraddiomwyaf ar ein campws erscenhedlaeth"}, {"text_idx": "#000020", "text": "Rydym yn gweithio i greu"}, {"text_idx": "#000024", "text": "DigwyddiadauDefnyddiwch ein cyfleusterauCymryd rhan mewn ymchwilCodi arian ar gyfer ein hymchwil"}, {"text_idx": "#000026", "text": "ICS yw\u2019r partner busnes delfrydol i ddatblygu prosesau Lled-ddargludyddion Cyfansawdd (CS)"}, {"text_idx": "#000028", "text": "Ac yntau\u2019n un o bartneriaid gwreiddiol CSconnected, clwstwr lled-ddargludyddion cyfansawdd cyntaf y byd, bydd yr ICS, a ariennir gan yr ERDF, yn cydweithio a\u0302 chwmni\u0308au i ddatblygu, nodweddu a phrofi dyfeisiau CS newydd."}, {"text_idx": "#000029", "text": "Bydd yr ystafell la\u0302n bwrpasol 1500m2, wrth ochr y labordai nodweddu pwrpasol a newydd sbon sy\u2019n rhan o\u2019r Ganolfan Ymchwil Drosi ar Gampws Arloeseddy Brifysgol, yn golygu y bydd ICS yn gallu gweithgynhyrchu ar raddfa fach i ganolig er mwyn cyd-fynd a\u0302 gweithgarwch partneriaid CSconnected a thu hwnt."}, {"text_idx": "#000030", "text": "Mae\u2019r ICS, sy\u2019n meddu ar ystod lawn o dechnegau ym maes wafferi hyd at 200mm mewn diamedr o dan un to, yn bartner datblygu delfrydol ar gyfer cwmni\u0308au datblygu technoleg nad yw\u2019n gweithgynhyrchu (fabless)."}, {"text_idx": "#000031", "text": "Mae KUBOS Semiconductors yn enghraifft wych o bartneriaeth lwyddiannus ag ICS. Mae\u2019r cwmni deillio o Gaergrawnt wrthi\u2019n datblygu technoleg deunyddiau newydd ar gyfer Deuodau Allyrru Golau (DAG) hynod effeithlon sy\u2019n gallu ehangu\u2019n gyflym ac sy\u2019n gydnaws ag offer a phrosesau gweithgynhyrchu presennol ym maes DAG."}, {"text_idx": "#000032", "text": "Mae\u2019r dechnoleg hon yn goresgyn problem o ran lleihau nifer y microDAGau coch a ddefnyddir mewn cymwysiadau realiti estynedig a rhithwir (AR / VR) a chymwysiadau arddangos. Mae Kubos yn datblygu DAGau sy\u2019n seiliedig ar Galiwm Nitrid ciwbig (GaN), yn hytrach na GaN hecsagonol traddodiadol."}, {"text_idx": "#000033", "text": "Mae hefyd yn datrys y \u201cbwlch gwyrdd\u201d mewn DAGau confensiynol lle mae DAGau sydd a\u0302 thonfeddi hirach yn y gwyrdd a\u2019r coch gryn dipyn yn llai effeithlon na\u2019r DAGau glas."}, {"text_idx": "#000034", "text": "Mae deunydd GaN ciwbig yn dileu\u2019r meysydd trydan mewnol sy\u2019n cyfrannu at y \u201cbwlch gwyrdd\u201d sy\u2019n rhan o DAGau confensiynol, gan wella eu heffeithlonrwydd yn sylweddol."}, {"text_idx": "#000035", "text": "Gan weithio gydag ICS, mae gan KUBOS fodel busnes nad yw\u2019n cynnwys gweithgynhyrchu ac felly penderfynodd yr ICS weithgynhyrchu dyfeisiau ar gyfer haenau epitacsial ei DAGau GaN ciwbig yn ogystal a\u0302\u2019i wafferi, er mwyn eu gwneud yn barod i\u2019w profi a\u2019u nodweddu."}, {"text_idx": "#000036", "text": "Fel yn achos unrhyw brosiect datblygu, elfen bwysig yn y broses oedd gwneud yn siw\u0302r bod dibynadwyedd a\u2019r gallu i ailadrodd a chynhyrchu\u2019n gyflym yn golygu bod adborth dibynadwy yn rhan o\u2019r broses ddatblygu."}, {"text_idx": "#000039", "text": "\u2018Rydyn ni wrth ein boddau yn gweithio gyda\u2019r ICS ac yn ystyried y cyfleuster newydd hwn yn ychwanegiad amserol i gefnogi y cam nesaf yn ein twf,\u201d meddai Caroline."}, {"text_idx": "#000040", "text": "\u201cGan ein bod yn gwmni nad yw\u2019n gweithgynhyrchu, mae pwysigrwydd partneriaid strategol, ynghyd a\u0302 chadwyni cyflenwi profiadol, yn hanfodol i\u2019n llwyddiant. Mae\u2019r ICS yn rhoi gwasanaeth proffesiynol a blaenllaw sy\u2019n diwallu ein hanghenion technegol a masnachol.\u201d"}, {"text_idx": "#000041", "text": "Mae\u2019r ICS wrthi\u2019n symud o\u2019r broses o weithgynhyrchu wafferi 150mm i gynhyrchu wafferi 200mm, ac rydyn ni\u2019n gweithio gyda phartneriaid busnes i helpu i fynd i\u2019r afael a\u0302\u2019r prinder byd-eang ym maes sglodion lled-ddargludyddion."}]